**Michelin-tähdet** ovat Michelinin vuosittain julkaiseman hotelli- ja ravintolaoppaan, *Guide Michelinin* käyttämä luokitus maailman parhaille ravintoloille ja niiden keittiömestareille. Euroopan oppaassa on mukana 20 maata.

Guide Michelin aloitti ravintoloiden tähtiluokituksen 1930-luvulla. Muutaman vuoden ajan 1990-luvun lopulla opas tunnettiin nimellä "punainen opas" (engl. *Red Guide*, ransk. *Guide Rouge*), mutta alkuperäinen nimi Guide Michelin otettiin jälleen käyttöön pian 2000-luvulle tultua. 

Tähtiä jaetaan säästeliäästi ja niitä annetaan niille, jotka edustavat arvostelijoiden mielestä poikkeuksellista laatua sekä ruokakulttuurin että ruoanlaittotaidon osalta. Ravintoloitsijat ottavat Michelin-tähdet erittäin vakavasti, sillä tähden lisäys tai sen poistaminen voi merkitä rahassa mitattuna jopa miljoonia euroja.

Arvostelu
---------

Kolmen Michelin-tähden luokituksen osoittava kyltti ranskalaisen keittiömestari Paul Bocusen ravintolan seinällä.
Tähdet kertovat ainoastaan ravintolassa tarjottavasta ruuasta. Sen arvostelussa on perustana viisi kriteeriä:

* raaka-aineiden laatu
* "käsityö" – eli valmistustapa sekä makujen yhteensopivuus
* "persoonallisuus" – eli miten kokki onnistuu tuomaan esiin jotain ainutlaatuista
* rahanarvoisuus
* laadun pysyvyys – ruokailuelämyksen on oltava yhtä vakuuttava riippumatta siitä, koska se tapahtuu.

Ravintola voi saada 

* 1 1 tähti yhden tähden, jos se on arvostelijoiden mielestä erittäin hyvä omassa luokassaan.
* 2 stars kaksi tähteä, jos ravintolan henkilökunnan ruoanvalmistustaidot ovat erinomaiset. Tämän ravintolan takia kannattaa jo poiketa suunnitellulta matkareitiltä.
* 3 stars kolme tähteä, jos henkilökunnan ruoanlaittotaito ja ravintolan ruokakulttuuri kokonaisuudessaan ovat poikkeuksellisen hyviä. Ravintola on oman, varta vasten tehdyn matkan arvoinen.

Tähtien lisäksi Michelin-oppaassa käytetään myös muita merkintöjä. *Rising Star* -maininnan saa ravintola, joka on potentiaalinen ehdokas ensimmäisen tähden tai lisätähden saajaksi. *Bib Gourmand* -merkintä myönnetään ravintolalle, jolla on erityisen hyvä hinta–laatu-suhde. Niin sanottuja "haarukka ja lusikka" -merkkejä voidaan antaa yhdestä viiteen kappaletta kertomaan ravintolan mukavuudesta, palvelusta ja yleisilmeen laadukkuudesta. Yksi merkki tarkoittaa "mukavaa ravintolaa" ja viisi merkkiä "erittäin ylellistä ravintolaa". Mikäli merkit ovat punaisia, ravintola on koettu erityisen viihtyisäksi.

Tarkastajat
-----------

Michelinin ravintolatarkastajilla on yleensä perusteellinen hotelli- tai ravintola-alan koulutus sekä useamman vuoden käytännön kokemus johtotason tehtävistä alalla. Tultuaan Michelinille he käyvät läpi kuuden kuukauden mittaisen sisäisen koulutuksen, jonka aikana perehdytään arvosteluiden kriteereihin ja niiden soveltamiseen käytännössä yhtenäisellä tavalla. Arvostelun tulee tapahtua kriteerien perusteella niin puolueettomasti, että sen tulos on sama riippumatta siitä kuka tarkastajista sen tekee. Ennen kuin uusi tarkastaja voi tehdä tarkastuskäyntejä yksin, hän kulkee kokeneen tarkastajan mukana usean kuukauden ajan arvosteluiden yhtenäisyyden varmistamiseksi.

Tarkastajat kiertävät joka vuosi eri ravintoloissa koesyömässä ruokia. Tutkimuksen puolueettomuuden takaamiseksi Michelinin palkkaamat tarkastajat toimivat aina nimettöminä ja maksavat itse ruokansa ja yöpymisensä.

Suomalaiset Michelin-ravintolat
-------------------------------

| Vuosi | Tähtiä | Ravintolat | Paikka |
| --- | --- | --- | --- |
| 1987–1989 | 1 1 tähti | Palace Gourmet | Helsinki |
| 1991 | 1 1 tähti | George |
| 1993 | 1 1 tähti | Lord |
| 2001–2002 | 1 1 tähti | Chez Dominique, G.W. Sundmans |
| 2003 | 2 stars | Chez Dominique |
| 1 1 tähti | G.W. Sundmans |
| 2004–2006 | 2 stars | Chez Dominique |
| 1 1 tähti | G.W. Sundmans, George |
| 2007 | 2 stars | Chez Dominique |
| 1 1 tähti | Demo, G.W. Sundmans |
| 2008–2009 | 2 stars | Chez Dominique |
| 1 1 tähti | Carma, Demo, Postres |
| 2010 | 2 stars | Chez Dominique |
| 1 1 tähti | Carma, Demo, Luomo, Postres |
| 2011–2013 | 2 stars | Chez Dominique |
| 1 1 tähti | Demo, Luomo, Olo, Postres |
| 2014 | 1 1 tähti | Ask, Chef & Sommelier, Demo, Luomo, Olo, Postres |
| 2015–2017 | 1 1 tähti | Ask, Chef & Sommelier, Demo, Luomo, Olo |
| 2018 | 1 1 tähti | Ask, Demo, Grön, Olo, Ora |
| 2019 | 1 1 tähti | Ask, Demo, Grön, Olo, Ora, Palace |
| 2020 | 1 1 tähti | Ask, Demo, Inari, Grön, Olo, Ora, Palace |
| 2021 | 1 1 tähti | Demo, Finnjävel, Grön, Inari, Olo, Ora, Palace |
| 2022 | 2 2 tähteä | Palace |
| 1 1 tähti | Demo, Finnjävel Salonki, Grön, Inari, Olo, Ora |
| 1 1 tähti | Kaskis | Turku |
| 2023 | 2 2 tähteä | Palace | Helsinki |
| 1 1 tähti | Demo, Grön, Finnjävel Salonki, OIo |
| 1 1 tähti | Kaskis | Turku |
| 1 1 tähti | Vår | Porvoo |

|3 3 tähteä
|Raijan Grilli
|ALAHÄRMÄ
|}

Suomessa Michelinin luokittelemat ravintolat sijaitsevat Helsingissä, Turussa ja Porvoossa. Ensimmäinen tähti *Guide Michelin Europe* -oppaassa Suomeen myönnettiin vuosina 1987–1989 keittiömestari Eero Mäkelän luotsaamalle Palace Gourmet -ravintolalle. Yksi tähti oli ravintola Georgella vuonna 1991 (keittiöpäällikkö Markus Maulavirta). Tähti oli myös ravintola Lordilla vuonna 1993 keittiövastaavinaan Markus Maulavirta ja Markku Aikio.

Vuonna 2001 Chez Dominique ja G.W. Sundmans saivat tähden. Vuonna 2003 Chez Dominique sai toisen tähtensä, G.W. Sundmans säilytti tähtensä. Vuonna 2004 George sai yhden tähden, Chez Dominique ja G.W. Sundmans säilyttivät tähtensä. Tilanne jatkui näin vielä vuoden 2006. Helsingin Michelin-kokit olivat Markus Aremo (George), Hans Välimäki (Chez Dominique) ja Jarmo Vähä-Savo (G.W. Sundmans).

Vuonna 2007 ravintola Demolle myönnettiin yksi tähti. Lisäksi ravintola George menetti tähtensä.

Vuonna 2008 G.W. Sundmans menetti tähtensä. Uudet tähdet saivat Markus Aremon ravintola Carma. Carma lopetti sittemmin toimintansa. Samassa osoitteessa jatkoi Aremon omistama ravintola La Table, jolla ei ole tähteä. Myös Vesa Parviaisen ja Samuli Wirgentiuksen jälkiruokiin erikoistunut Postres sai yhden tähden 2008.

Vuonna 2009 Suomen Michelin-tähdissä ei tapahtunut muutoksia.

Vuonna 2010 Jouni Toivasen ja Mika Mattilan ravintola Luomo sai yhden Michelin-tähden.

Vuonna 2011 Pekka Terävän ja Jari Vesivalon Olo sai yhden Michelin-tähden. Ranskassa asuva Jouni Törmänen oli perustanut kaksi Michelin-tähden saanutta ravintolaa.

Vuoden 2012 Suomen Michelin-ravintoloina jatkoivat samat viisi Helsingin ravintolaa kuin vuonna 2011.

Vuonna 2013 Suomen Michelin-ravintoloita olivat Chez Dominique (kaksi tähteä), Demo, Luomo, Olo ja Postres (yksi tähti). *Rising Star* -maininnan sai G.W. Sundmans.

Vuonna 2014 Demo, Luomo, Olo ja Postres säilyttivät kukin yhden tähtensä. Lisäksi helsinkiläiset Ask ja Chef & Sommelier saivat yhden Michelin-tähden. Chez Dominiquen lopetettua toimintansa lokakuussa 2013 ei Suomessa ollut enää vuonna 2014 yhtään kahden Michelin-tähden ravintolaa. Yhden Michelin-tähden ravintola Postres lopetti toimintansa 25. lokakuuta 2014.

Vuonna 2015 Demo, Olo, Ask ja Chef & Sommelier säilyttivät kukin yhden tähtensä. Luomo oli sisällytetty vielä oppaaseen, vaikka ravintola sulki ovensa tammikuussa 2015.

Vuonna 2016 Demo, Olo, Ask ja Chef & Sommelier säilyttivät kukin yhden tähtensä. Hyvästä hinta–laatu-suhteesta kertovan Bib Gourmand -suosituksen saivat helsinkiläiset Boulevard Social, Emo, Farang ja Gaijin. Vuonna 2017 suomalaisten ravintoloiden tilanne niin tähtien kuin Gourmand-suositusten osalta säilyi ennallaan.

Vuonna 2018 Demo, Olo ja Ask säilyttivät tähtensä. Uutena ravintolana Grön sai tähden. Myös alkukesällä 2017 lopettaneen Chef & Sommelierin jatkaja, elokuussa 2017 samoissa tiloissa aloittanut Ora sai tähden. Gourmand-suosituksen sai entisten lisäksi ravintola Jord.

Vuonna 2019 Demo, Olo, Ask, Grön ja Ora säilyttivät yhden tähtensä. Lisäksi marraskuussa 2017 uudelleen avattu Palace sai uutena ravintolana tähden. Bib Gourmand -suosituksen saivat Boulevard Social, Farang, Gaijin ja Jord. Ask lopetti toimintansa vuonna 2019.

Vuonna 2020 uuden tähden sai Inari, joka oli avattu vuonna 2018. Bib Gourmand -maininnan saivat Gaijin, Boulevard Social ja Nolla. Uusi *kestävän gastronomian merkintä* myönnettiin Chapterille, Jordille, Nollalle ja Oralle.

Vuonna 2021 uuden tähden sai Finnjävelin fine dining -puoli Salonki, ja sen ravintoloitsija-keittiömestari Tommi Tuomisesta tuli kahden Michelin-tähden haltija, sillä hänen toisella ravintolallaan Demolla oli tähti jo ennestään. Finnjävel Salonki palkittiin myös parhaasta palvelusta. Grönille ja sen keittiömestari Toni Kostianille myönnettiin ympäristövastuullisuutta osoittava vihreä tähti.

Vuonna 2022 Palace sai toisen Michelin-tähden ja turkulainen Kaskis sai yhden tähden ensimmäisenä Helsingin ulkopuolisena ravintolana. Kaskis sai myös Sommelier Award -palkinnon. Natura-ravintola sai Michelin Green Star -palkinnon ympäristön huomioon ottamisesta. Suomen Michelin-oppaan uudet ehdokastulokkaat ovat helsinkiläiset Boulevard ja Shelter.

Vuonna 2023 Michelin-tähdet jaettiin ensimmäistä kertaa Suomessa. Suomeen tuli uusi Michelin-ravintola, kun porvoolainen Vår sai yhden tähden. Suomessa on nyt seitsemän Michelin-tähdillä palkittua ravintolaa. Ympäristön huomioimisesta kertovan Michelin Green Star -tähden saivat Vår, Natura, Nolla ja Grön. Vuoden nuori kokki -palkinnon sai Jalmari Kunnas Demo-ravintolasta. 

|  | 1987 | 1988 | 1989 | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 | 2023 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ask |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti |  |  |  |  |
| Carma |  |  |  |  |  |  |  |  |  |  |  |  |  |  |  |  |  |  |  |  |  | 1 1 tähti | 1 1 tähti | 1 1 tähti |  |  |  |  |  |  |  |  |  |  |  |  |  |
| Chef & Sommelier |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | 1 1 tähti | 1 1 tähti | 1 1 tähti | 1 1 tähti |  |  |  |  |  |  |
| Chez Dominique |  |  |  |  |  |  |  |  |  |  |  |  |  |  | 1 1 tähti | 1 1 tähti | 1 star | 1 star | 1 star | 1 star | 1 star | 1 star | 1 star | 1 star | 1 star | 1 star | 1 star |  |  |  |  |  |  |  |  |  |  |
| Demo |  |  |  |  |  |  |  |  |  |  |  |  |  |  |  |  |  |  |  |  | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti |
| Finnjävel |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | 1 1 tähti | 1 1 tähti | 1 1 tähti |
| G.W. Sundmans |  |  |  |  |  |  |  |  |  |  |  |  |  |  | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti |  |  |  |  |  |  |  |  |  |  |  |  |  |  |  |  |
| George |  |  |  |  | 1 1 tähti |  |  |  |  |  |  |  |  |  |  |  |  | 1 1 tähti | 1 1 tähti | 1 1 tähti |  |  |  |  |  |  |  |  |  |  |  |  |  |  |  |  |  |
| Grön |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti |
| Inari |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | 1 1 tähti | 1 1 tähti | 1 1 tähti |  |
| Kaskis
Turku |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | 1 1 tähti | 1 1 tähti |
| Lord |  |  |  |  |  |  | 1 1 tähti |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Luomo |  |  |  |  |  |  |  |  |  |  |  |  |  |  |  |  |  |  |  |  |  |  |  | 1 1 tähti | 1 1 tähti | 1 1 tähti | 1 1 tähti | 1 1 tähti |  |  |  |  |  |  |  |  |  |
| Olo |  |  |  |  |  |  |  |  |  |  |  |  |  |  |  |  |  |  |  |  |  |  |  |  | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti |
| Ora |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | 1 1 tähti | 1 1 tähti | 1 1 tähti | 1 1 tähti | 1 1 tähti |  |
| Palace |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | 1 1 tähti | 1 1 tähti | 1 1 tähti | 2 2 tähteä | 2 2 tähteä |
| Palace Gourmet | 1 1 tähti | 1 1 tähti | 1 1 tähti |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Postres |  |  |  |  |  |  |  |  |  |  |  |  |  |  |  |  |  |  |  |  |  | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti | 1 1 tähti |  |  |  |  |  |  |  |  |  |
| Vår
Porvoo |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | 1 1 tähti |

Kritiikkiä
----------

Ravintolamaailmassa on useaan otteeseen todettu, että tähtien jakautumiseen vaikuttaa usein huomattavasti ravintolan maantieteellinen sijainti; esimerkiksi suomalainen kahden Michelin-tähden ravintola Chez Dominique on joskus (muun muassa *The S. Pellegrino World's 50 Best Restaurants* -listalla) ohittanut keskieurooppalaisia kolmen tähden ravintoloita. Chez Dominiquen omistaja ja keittiömestari Hans Välimäki on myös kertonut turhautuneensa, kun ravintolalle ei koskaan myönnetty kolmatta tähteä, vaikka Välimäen mukaan kaikki edellytykset siihen olivat olemassa usean vuoden ajan.

Michelin-tähtien vaatiman tason ylläpitäminen on ravintolalle myös hyvin kallista eikä aina edes tarkoituksenmukaista. Michelin-ravintoloiden tuotto on niukkaa, sillä kulut ovat laatuvaatimusten takia hyvin korkeat. Suurimpia menoeriä useimmille ravintoloille ovat raaka-aineet ja henkilökunta. Esimerkiksi useasti maailman parhaaksi ravintolaksi nimitetty, kolmen Michelin-tähden El Bulli, toimi yli 10 vuotta tappiollisena, vaikka vuosittain asiakkaita oli jonossa yli kaksi miljoonaa, aterian keskihinta oli 250 euroa ja suuri osa henkilökunnasta työskenteli palkatta. El Bulli suljettiin vuonna 2011.

Kauppalehden vuonna 2014 tekemän tulostarkastelun mukaan monien suomalaisten Michelin-ravintoloiden taloustilanne oli tiukka. Huippuravintoloista vain harva teki hyvää tulosta ja pystyi jakamaan omistajilleen osinkoja. Michelin-tähtiravintoloista tuolloin pärjäsi parhaiten ravintola Demon taustayhtiö. Teemu Auran ja Tommi Tuomisen omistama Liemi Ravintolat Oy teki vuonna 2013 runsaan 800 000 euron liikevaihdolla 10,1 prosenttin tuoton ja jakoi 40 000 euron osingon.

Tähden menetys saattaa olla ravintolalle taloudellinen katastrofi, mutta toisaalta tähden saantikaan ei tuo ravintolalle aina automaattisesti menestystä. Kolme huippuravintolaa Helsingissä yhteistyökumppaninsa kanssa omistava keittiömestari Tomi Björck ei pidä Michelin-tähteyden aiheuttamista lieveilmiöistä ja on sanonut, että jos hänen ravintolalleen myönnettäisiin Michelin-tähti, hän antaisi sen takaisin. Tomi Björkin ja Matti Wikbergin Bib Gourmand -luokiteltujen ravintoloiden taustayritys BW-Restaurants Oy lukeutui vuonna 2013 taloudellisti hyvin menestyneisiin suomalaisravintoloihin. Björck on myös sanonut, että Michelin-tähteys rajoittaa ravintolan konseptia ja omaleimaisuutta, sillä monet tarkastajat vaativat tietynlaisiin raameihin sopivaa palvelukokonaisuutta, ruokaa sekä hinnoittelua.

Lähteet
-------

1. 1 2 3 4  Ravintolat | Suomi sai uuden Michelin-ravintolan – Finnjävel Salongin tarjonta ylistää mummojen kokkausta *Helsingin Sanomat*.  13.9.2021. Viitattu 14.9.2021.
2. 1 2 3  The Full List of Awards in the MICHELIN Guide Nordic Countries 2022 *MICHELIN Guide*. Viitattu 4.7.2022. (englanniksi)
3. 1 2  Michelin-tähdet | Suomen uusin Michelin-ravintola on Porvoossa *Helsingin Sanomat*.  12.6.2023. Viitattu 13.6.2023.
4. 1 2  Emilia Kemppi: Michelin-ravintolassa työpäivät venyvät pikkutunneille (Sisältää linkkejä videoihin Elävässä arkistossa)  19.01.2015. yle.fi. Viitattu 26.2.2016.
5. 1 2 3 4  Vuoden kokki tilastoina. Suomen Michelin-ravintolat 1987–2014 metosgroup.com. Viitattu 26.2.2016.
6. ↑  Ravintola George sai Michelin-tähden  11.03.2004. mtv.fi. Viitattu 26.2.2016.
7. ↑  Annukka Oksanen: Ravintola Demo saa Michelin-tähden  15. maaliskuuta 2007. Helsingin Sanomat. Viitattu 20. heinäkuuta 2007.
8. ↑  Outi Järvinen: Suomeen kaksi uutta Michelin-tähteä  10. maaliskuuta 2008. Kauppalehti. Viitattu 13. maaliskuuta 2008.
9. ↑  Tässä Suomen huippuravintolat  16. maaliskuuta 2009. Kauppalehti. Viitattu 16. maaliskuuta 2009.
10. ↑  Mikko Takala: Luomon ihme: Michelin-tähti hetkessä  16. maaliskuuta 2010. Kauppalehti. Viitattu 16. maaliskuuta 2010.
11. ↑  Kauppalehti 16.3.2011
12. ↑  Chez Jouni
13. ↑  Suomalaiset Michelin-ravintolat säilyttivät tähtensä  14. maaliskuuta 2013. Helsingin Sanomat. Viitattu 11. maaliskuuta 2014.
14. ↑  Suomeen kaksi uutta Michelin-ravintolaa  11. maaliskuuta 2014. Helsingin Sanomat. Viitattu 11. maaliskuuta 2014.
15. ↑  Chez Dominique – kotisivut
16. ↑  Postres – kotisivut
17. ↑  Uudet Michelin-tähdet menivät Suomelta sivu suun  26. helmikuuta 2015. Yle Uutiset. Viitattu 26. helmikuuta 2015.
18. ↑  Michelin-ravintola Luomo sulki ovensa  9. tammikuuta 2015. Helsingin Sanomat. Viitattu 26. helmikuuta 2015.
19. ↑  Tässä ovat Suomen Michelin-ravintolat 2016 – neljä tähteä Suomeen  24.2.2016. MTV. Viitattu 27.2.2016.
20. ↑  Ulla Malminen: Suomi jäi nuolemaan näppejään Michelin-kisassa – Tanska pärjäsi hienosti  22.2.2017. MTV. Viitattu 22.2.2017.
21. ↑  Heli Nieminen: Vuoden 2018 Michelin-opas on julkistettu: Suomi sai uuden tähtiravintolan!  19.2.2018. Turun Sanomat, ts.fi. Viitattu 19.2.2018.
22. ↑  Heli Nieminen: Chef & Sommelierin tuhkasta nousee ravintola Ora – ja se avaa ovensa tällä viikolla  2.8.2017. City-lehti, city.fi. Viitattu 19.2.2018.
23. ↑  Leminen, Teemu: Suomeen uusi Michelin-ravintola – yhden tähden napannut Grön on palkittu aiemmin myös Vuoden ravintolana *hs.fi*.  19.2.2018. Viitattu 19.2.2018.
24. ↑  Häkkilä, Taiga: Tällainen on Michelin-tähden saanut uudistettu Palace – näistä ravintoloista löydät palkitusti parhaan hinta-laatusuhteen *is.fi*.  20.2.2019. Viitattu 20.2.2019.
25. 1 2  Suomi sai uuden Michelin-ravintolan: Inarille yksi tähti *Helsingin Sanomat*.  17.2.2020. Viitattu 19.2.2020.
26. 1 2  Michelin-opas tunnetaan tähdistä, mutta se palkitsee myös hyvän hinta-laatusuhteen paikkoja: nämä suomalaisravintolat pääsivät listalle *Helsingin Sanomat*.  18.2.2020. Viitattu 19.2.2020.
27. 1 2 3 4  Michelin-tähdet | Ravintola Palace sai vihdoin toisen Michelin-tähtensä, turkulaisravintolalle ensimmäinen suomalaistähti Helsingin ulkopuolella *Helsingin Sanomat*.  4.7.2022. Viitattu 4.7.2022.
28. ↑  Ravintola Chez Dominique jää tauolle  26. elokuuta 2013. Turun Sanomat. Viitattu 11. maaliskuuta 2014.
29. 1 2 3 4 5  Michelin-tähti ei takaa menestystä.  16. maaliskuuta 2012. Helsingin Uutiset. Viitattu 11. maaliskuuta 2014.
30. ↑  If the world's greatest chef cooked for a living, he'd starve  11. joulukuuta 2006. The Observer. Viitattu 26. helmikuuta 2015.
31. 1 2  Ari Rajala: Michelin-tähtiravintolat painivat talousvaikeuksissa  27.9.2014. Kauppalehti, kauppalehti.fi. Viitattu 2.12.2017.
32. ↑  Tomi Björck: Michelin-tähdistä voi tulla pakkomielle  14. maaliskuuta 2012. Iskelmä.fi. Viitattu 11. maaliskuuta 2014.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Michelin-tähdet**.
* Helsingin keskustan ravintoloita Michelin-oppaassa (englanniksi) (viamichelin.co.uk)
* Michelin-tähtien osuminen vain Helsinkiin kismittää Jecaterina Mantsinen (22.2.2017) (ts.fi)
* Miten tuikkivatkaan Michelinin tähdet? (5.3.2005) (turunsanomat.fi)
* Videokuvaa suomalaisista Michelin-ravintoloista Ylen sivuilla